text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: MyndasavnSangir og akkordirTalusavnTilmeldingar til tiltøkKalendariNethandil
text: #000001
text: – Guds ríki má ávirka øll øki í samfelagnum
text: #000002
text: Síðst í juni luttók Ovi Brim, prestur, saman við fólkum úr øllum heiminum á stórari ráðstevnu í Manila á Filipsoyggjum. Altjóða missiónsrørslan ”Lausanne” skipaði fyri, og høvuðsevnið var, hvussu vit best kunnu fullføra visjónina hjá Lausanne um, at Guds ríki ávirkar hvørt øki í samfelagnum.
text: #000003
text: – Lausanne er ein rørsla, hvørs høvuðsendamál er at fáa alla kirkjuna at fara út við øllum gleðiboðskapinum til allan heimin. Hetta beit eg merki í og fegnist eg um. Áðrenn eg fór avstað, gjørdist tað mær eisini meira greitt, at um alt evangeliið skal boðast til øll heimsins fólkasløg, so má øll kirkjan vera við. Tað klára eitt nú evangelisk-luthersk ikki einsamøll, og heldur ikki baptistar ella aðrar samkomur, sigur Ovi.
text: #000004
text: Ovi leggur afturat, at Guds kirkja um heimin sær ógvuliga ymiskt út kring knøttin. Alt frá húsmeinigheitini í Kina, til bíbliubólkarnar, sum verða hildnir í kaffisteðgunum í Silicon Valley, til Nes prestagjald. Skal allur heimurin hoyra allan gleðiboðskapin, mugu øll vera við at bera og boða boðskapin.
text: #000005
text: – Og eitt afturat: Tað merkir eisini, at tað ikki einans eru prestar og trúboðarar og onnur, sum eru lønt fulla tíð, sum skulu vera við.
text: #000006
text: Eisini Kristus-játtandi mamman, lærarin, námsfrøðingurin, asfaltarbeiðarin, skrivstovufulltrúin, tann arbeiðsleysi og so framvegis, ja, øll mugu vit vera við.
text: #000007
text: Tað var eitt av endamálunum við ráðstevnuni at varpa ljós á júst hetta, greiðir Ovi frá og endurgevur setningin: ”Fyri at fremja missiónsboðini, má hvør arbeiðari vera prestur og hvørt arbeiðspláss vera eitt prestastarv”.
text: #000008
text: Lausanne er ein rørsla og tilfeingisbanki
text: #000009
text: Lausanne-rørslan byrjaði í 1974, tá fyrsta altjóða ráðstevnan var í býnum Lausanne í Sveits.
text: #000010
text: – Rørslan vil sameina leiðarar í øllum aldri, tí eingin dugir alt, og eldri og royndir leiðarar kunnu vegleiða okkum yngru. Lausanne er ikki knýtt at nakrari ávísari samkomu, men er meira ein evangeliskur tilfeingisbanki, bæði í tilfari, men sanniliga eisini í menniskjaligum kontaktum, sigur Ovi.
text: #000011
text: Lausanne virkar eftir fýra súlum:
text: #000012
text: Gleðiboðskapurin til hvørt einstakt menniskja.Ein evangelisk kirkja til øll fólkasløg.Ein Kristus-líkur leiðari til hvørja kirkju.Guds ríki skal ávirka øll øki í samfelagnum.
text: #000013
text: – Gleðiboðskapurin vísur fram á, tá Jesus kemur aftur, men Guds ríki er eisini longu nú komið við Jesusi og er staðfest við krossi, deyða og uppreisn hansara. So longu nú eru vit kristnu gjørd út til tænastu fyri hann á øllum økjum í samfelagnum, leggur Ovi dent á og leggur afturat:
text: #000014
text: – Lykilin til Guds ríkis boðan eru ikki fleiri prestar og trúboðarar – tó at eg taki undir við fleiri trúboðarum – men at Guds fólk um allan heim gerst Guds kirkja, sum elskar menniskju og sigur teimum frá um Jesus Kristus.
text: #000015
text: Føroyar eru ikki beinleiðis við í Lausanne-netverkinum, men onkrir føroyingar hava luttikið á ráðstevnum áður. Ole-Magnus Olafsrud, sum vitjaði í Føroyum í fyrraárið, er virkin í Lausanne, og tá kom gongd (aftur) á ætlanirnar um at vera meira beinleiðis við í Lausanne. Tað er í hesum sambandi, at Ovi Brim varð boðin at vera við á ráðstevnuni í Manila í summar.
text: #000016
text: – Eg haldi, at tað er natúrligt, at vit føroyingar knýta bond til Lausanne og fáa ágóðan av bæði eggjan til missión, íblástri og tilfari. Ein ráðstevna er næsta ár í Póllandi, har fýra føroyingar eru bodnir at vera við. Vónandi kunnu vit spakuliga byrja eitt Lausanne-netverk í komandi tíðum, sigur Ovi.
text: #000017
text: Her er stuttur samandráttur frá ráðstevnuni á enskum:
text: #000019
text: Myndir: Methøg luttøka á Manslegun
text: #000020
text: Ólavur Jacobsen og Carsten Fonsdal Mikkelsen trúboðarar hjá Heimamissiónini vóru við til møtini í Vigeland í vikuskiftinum 23-25. juni. Millum møtini tosaðu teir saman um nakað av tí, sum teir høvdu v...
text: #000026
text: Trý stig, sum kanska kunnu føra til veking
text: #000027
text: Mong her í Føroyum fylgja spent við norsku frásøgnunum um veking kring Vigeland Bedehus. Tað er hugaligt at hoyra so góð tíðindi, og tað er kanska eyka hugaligt hesaferð. Fyrst og fremst tí, at tað er...
text: #000028
text: Brennandi spurningurin frá Asbury hevur einki við Asbury at gera
text: #000031
text: Tú hevur møguliga hoyrt tíðindini um andaligu vekingina á fróðskaparsetrinum Asbury, har ein vanlig gudstænasta endaði við eini framhaldandi lovsangsløtu, har fólk játta sínar syndir, og gleðast um fr...
text: #000032
text: Kirkjuliga Heimamissiónin hevur í mong ár havt ein fastan talvudag í kirkjum okkara. Talvudagurin er vanliga sexagesima sunnudag (sunnudagin fyri føstuinngang), sum í ár er 12. februar. Virksemið hjá ...
text: #000034
text: Hóast nýggja missiónshúsið í Rituvík er dupult so stórt sum tað gamla, so var sum sild í tunnu til vígsluna sunnudagin. Formaðurin í stýrinum í Rituvík, Hjalmar Hansen, formaðurin í Kirkju...
text: #000036
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000047
text: Les meira um okkara cookie politikk her
text: #000050